U-I-10/24
Natisni
Opravilna št.:
U-I-10/24
Datum odločitve:
12. 4. 2024
ECLI:
ECLI:SI:USRS:2024:U.I.10.24
Akt:
Odlok o izvajanju gospodarske javne službe zbiranja in prevoz komunalnih odpadkov in gospodarske javne službe odlaganja ostankov predelave ali odstranjevanja komunalnih odpadkov na območju Mestne občine Novo mesto (Uradni list RS, št. 15/14, Dolenjski uradni list, št. 26/17, 7/18, 25/20 in 15/22), 48. čl.
Izrek:
Pobuda za začetek postopka za oceno ustavnosti in zakonitosti 48. člena Odloka o izvajanju gospodarske javne službe zbiranja in prevoz komunalnih odpadkov in gospodarske javne službe odlaganja ostankov predelave ali odstranjevanja komunalnih odpadkov na območju Mestne občine Novo mesto (Uradni list RS, št. 15/14, Dolenjski uradni list, št. 26/17, 7/18, 25/20 in 15/22) se zavrže.
Evidenčni stavek:
Ustavno sodišče ni pristojno za presojo skladnosti akta lokalne skupnosti s podzakonskim predpisom.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Skladnosti dveh zakonov/predpisov.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marko Rudman, Novo mesto
Datum vloge:
19. 1. 2024
Vrsta odločitve:
sklep
Vrsta rešitve:
zavrženje
Dokument:
US33813
Dokument v PDF obliki:
U-I-10-24.pdf
143 KB
Prenesite datoteko
U-I-10/24-5
12. 4. 2024
SKLEP
Ustavno sodišče je v postopku za preizkus pobude Marka Rudmana, Novo mesto, na seji 12. aprila 2024
sklenilo:
Pobuda za začetek postopka za oceno ustavnosti in zakonitosti 48. člena Odloka o izvajanju gospodarske javne službe zbiranja in prevoz komunalnih odpadkov in gospodarske javne službe odlaganja ostankov predelave ali odstranjevanja komunalnih odpadkov na območju Mestne občine Novo mesto (Uradni list RS, št. 15/14, Dolenjski uradni list, št. 26/17, 7/18, 25/20 in 15/22) se zavrže.
OBRAZLOŽITEV
1. Pobudnik navaja, da je uporabnik komunalnih storitev v Mestni občini Novo mesto. Zatrjuje, da je 48. člen Odloka o izvajanju gospodarske javne službe zbiranja in prevoz komunalnih odpadkov in gospodarske javne službe odlaganja ostankov predelave ali odstranjevanja komunalnih odpadkov na območju Mestne občine Novo mesto (v nadaljevanju Odlok) v neskladju s 23. členom Uredbe
o metodologiji za oblikovanje cen storitev obveznih občinskih gospodarskih javnih služb varstva okolja
(Uradni list RS, št. 87/12, 109/12, 76/17 in 78/19
– v nadaljevanju Uredba) ter posledično s tretjim in četrtim odstavkom 153. člena Ustave. Zatrjuje, da navedeni člen Uredbe določa, da se cena opravljanja storitev javne službe ravnanja s komunalnimi odpadki oblikuje na kilogram zbranih komunalnih odpadkov in se uporabnikom obračuna glede na prostornino zabojnika ter na pogostost odvoza. Izpodbijana določba Odloka pa naj bi določala oblikovanje cene na osnovi povprečne količine odpadkov na prebivalca, izraženo v kilogramu, pomnoženo s številom članov gospodinjstva in s ceno kilograma odpadkov. Pobudnik meni, da gre za namerno nespoštovanje Uredbe in kršenje Ustave.
2. Ustavno sodišče je v skladu s četrto alinejo 160. člena Ustave in četrto alinejo prvega odstavka 21. člena
Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS)
pristojno odločati o skladnosti predpisov lokalne skupnosti z Ustavo in zakoni. Ustavno sodišče pa ni pristojno za oceno skladnosti predpisov lokalne skupnosti s podzakonskimi predpisi države.
[1]
3. Pobudnik z navedbami v pobudi utemeljuje, da je 48. člen Odloka, ki je občinski predpis, v neskladju s 23. členom Uredbe, ki je podzakonski predpis, sprejet s strani Vlade. Pobude ne utemeljuje z navedbami, da naj bi bil izpodbijani člen Odloka v neskladju z zakonom. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in
prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Matej Accetto ter sodnice in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Matej Accetto
Predsednik
[1]
Glej npr. sklepe Ustavnega sodišča št. U-I-120/09 z dne 25. 5. 2011, št. U-I-18/17 z dne 14. 10. 2021 (OdlUS XXVI, 33) in št. U-I-369/18 z dne 21. 2. 2022, 12. točka obrazložitve.
⇒